
GIMĖ KŪDIKĖLIS 
Džiaukimės šiandien, vaikučiai, 
Džiaukimės visi! 
Jau sužibo mums žvaigždutė 
Ant dangaus šviesi! 
Gimė Dievas Kūdikėlis, 
Eina guosti mus, 
Kad užmirštume vargelį 
Ir didžius skausmus, 


Kad nelaimėį neraudotum, 
Būtume tvirti, 

Juk Dievulis mūsų geras, 
Bus prie mūs arti. 


Neapleis jaunų mūs metų, 
Vis mylės karštai, — 

Tik pakelkim savo širdis 
| Ten aukštai, aukštai!.. 


V. Kuolaitis. 


| 

TYLIĄJĄ NAKTĮ 


Tyliąją naktį balsas sugaudė: 
Piemenys kelkit, Dievas užgimė, 
Greitai renkitės ir bėgit, 
Į Betliejų paskubėkit 

Sveikint Viešpatį! 
Nuėję rado Jėzų ėdžiose, 
Kaip pranašauta Dievo knygose. 
Jį Dievu jie pripažino, 
Kaip juos angelas mokino, 


lr pasveikino. 


Išganytojau, senai geidžiamas, 
Tūkstančiais metų žmonių laukiamas; 
Tavęs pranašai, karaliai 

Laukė, o Tu šią naktelę 


Tik pasirodei. 


Mes irgi laukiam, Viešpatie, Tavęs; 
O kai ateisi pas mus per Mišias, 
Pulsim prieš Tave ant kelių 
Gyvą kiekvienoj dalelej 

Sventos Ostijos. 


KALĖDŲ NAKTĮ 
| 


Kai artinosi tas laikas, ka- 
da turėjo ateiti Išganytojas, 
Ryme viešpatavo imperatorius 
Augustas. Geras ir sumanus 
tai buvo valdovas. Prie jo Ry- 
mo imperija žydėjo ir klestėjo. 

Imperatorius Augustas pa- 
norėjo sužinoti, kiek yra jo 
valstybėje gyventojų, ir įsakė 
visus surašyti. Kiekvienas pa- 
skirtąją dieną turėjo nukeliauti 
į vietą, iš kur buvo kilęs, ir 
ten užsirašyti. 


Šv. Juozapas ir Dievo Mo- 


"tina buvo karaliaus Dovydo 


giminės ainiai. Kadangi kara- 
lius Dovydas buvo kilęs iš 
Betliejaus, tad ir jo ainiai tu- 
rėjo vykti į tą miestelį ir pas 
paskirtus valdininkus užsira- 
šyti. Sv. Juozapas ir Marija 
nuvyko Betliejun. 

Karaliaus Dovydo giminė 
buvo gausi. Betliejun tiek su- 
plaukė žmonių, kad vėliau at- 
vykusieji negalėjo niekur su- 
rasti nakvynės. Nerado tinka- 
mos prieglaudos ir šv. Juoza- 
pas su Marija. O čia artinosi 

laikas, kada turėjo ateiti Jė- 
zus Kristus, žadėtasis Mesi- 
jas. Šv. Juozapas su Marija 


Bėkim, bėkim, 


Palestina, kur gimė Kris- 
tus, šiltas kraštas. Ten žie- 
mos švelnios, didelių šalčių 
nėra. Tad tuo metu, kai 
pas mus speigas viešpatauja 
ir visi slapstosi šiltose patal- 
pose, Palestinoje piemenys 
bandas gano. Taip buvo ir 
prieš tūkstanti devynis šim- 
tus trisdešimt aštuoneris me- 
tus, kada gimė Jėzus Kristus. 
& Netoli Betliejaus miestelis. 
piemenys ganė savo aveleo 
Vidunaktį, kada jie kiek snus- 
telėjo, pasirodė danguje ne- 
paprasta šviesa. Piemens pa- 

išėjo už miesto, surado kū- 
telę ir joje šiaip taip įsitaisė, 
nakvoti. 


piemenėliai... 


šoko iš miego ir vienas kito 
klausinėjo, kas atsitiko. 

Staiga prieš juos atsistojo 
skaistus angelas ir tarė: 

— Ramybė jums! Šita ne- 
matytoji šviesa, kurios nusi- 
gandote, tai nauja žvaigždė. 
Ji šviečia virš Betliejaus, virš 
kūtelės, kurioje gimė Jėzus 
Kristus, pasaulio Viešpats. Ei- 
kite į Betliejų,  atlankykite 
Dieviškąji Vaikelį ir pasvei- 
kinkite Ji savo giesmelėmis. 

Angelas dingo. Netrukus 
pasirodė daugybė angelų, ku- 
rie giedojo: 

Garbė Dievui aukštybėsė 


ir ramybė žemėje geros va- 


lios žmonėms. 

Piemenėliai suprato, kad 
įvyko kažkas nepaprasto. Me- 
tė jie savo bandą ir nubėgo 
Betliejun. Ten už miesto su- 
rado kūtelę, o kūtelėje tik ką 
gimusį  Kūdikelį ir prie Jo 
Dievo Motiną ir šv. Juozapą. 
Puolė ant kelių prieš Vaikelį 
ir atidavė Jam garbę. 

O mažutis Kūdikėlis mei- 
liai nusišypsojo ir, ištiesęs 
rankeles, piemenėlius palai- 
mino. Paskui atsirado daugy- 
bė angelų, kurie giedojo dan- 


gaus giesmes, —linksmino ma- 


žąjį Vaikelį. 

Piemenėliai grįždami gie- 
dojo:. 
Gul šiandieną jau ant šieno 
Atpirkėjas žmonijos. 
Šiam Karaliui Visagaliui 
Nėr vietelės tinkamos. 

Piemenėliai, paskubėkit, 
Dovanas Jam savo dėkit, 
Kaip Pasaulio Viešpačiui. 
Į menkutį Jo kamputį 
lr mes draug skubėsime. 
Tam karaliui savo valia 
Visą širdį dėsime: 
Viską mes Jam paaukosim. 
Ir su angelais giedosim: 
Garbė Tau aukštybėse! 
Nors Dievystę ir žmogystę 
Jis šiandieną užvėrė, 
Mes neklystam — pripažįstam, 
Jog tai Jis mus sutvėrė. 
Koks tai džiaugsmas mums 
atėjo, 
Giedam Dievui Atpirkėjui 
Ir Jo šventai Motinai. . 
Kristau Pone, imk maloniai 
Tu kiekvieną už rankos! 
Prie ugninės glausk krūtinės, 
Duoki meilės mums šventos! 
Teikis gimti nūn mumyse, 
Vienas karaliauk širdyse, 
Vesk į laimę amžiną. 


KALĖDŲ RYTĄ 
Dar nė ženklo nėr dienelės, 
O jau spindi žiburiai, 
Skuba, eina į bažnyčią 


Dideli žmonių būriai. 


Din-dan! din-dan! — skamba varpas. 
Bažnytėlėj žmonės klaupia, 
Prašo Dievą Kūdikėlį, 
Prašo meldžia susikaupę. 
Dėkui, šventas Kūdikėli, 
Leidai džiaugtis Tavo švente! 
Siandien skęsta širdys laimėj, 
Kuri vakar skausmą kentė. 


Leonardas Basys. 

Pažiūrėk, mamyte! 


Kiškių Kūčios 


Nemanykit jūs, vaikučiai, 
Kad nelaukia kiškiai kūčių, 
Ypač gimstant Kūdikėlio. 

Ir Jo šventės — Kalėdėlių. 
Štai tankynėj po eglaite 
Senis kiškis kiškius skaitė: 
Ar visa jo šeimynėlė 
Čia yra prie kūčių stalo. 

Čia ant sutrypto sniegelio 

Guli obelių šakelės, i 

Želmenų gi pundas geras 

Ne vienam gal seilę varo. 


. 


Senis kiškis pavadines, 
Po šakutę padalines, 
Palinkėjo daug metelių 
Visai kiškių giminėlei. 
Ant rytojaus visi kiškiai 
Dar turėjo, džiaugsmą ryškų: 
Šerkšna dailinta eglutė 
Žėri spinduliuos saulutės. 
Tai žvaigždutėm, tai lapeliais 
„Džiaugiasi jauni kiškeliai. 
Taip jie šoko susitvėrę, 
' Kol: pūkuosna gult nunėrė. 
Leonardas Basys. 

Dyi eglutės 


Pašlaitėje augo dvi vienodos 
eglutės. Viena jų mėgo nuolat gir- 
tis ir didžiuotis. Ar buvo vasara— 
ji gražiau“ viršūnę iškeldavo, ar 
buvo ruduo — ji glaudžiau susi- 
spausdavo, ar pagaliau žiema — ji 
išlepusias šakas nulenkdavo po 
sniego gniužčių sunkumu. 


Kita buvo vargi ir nuskurusi. 


"Artėjo Kalėdų šventės. Mišku 
bevaikščiodamas kirtėjas „pamatė 
puošniąją eglutę. Greit prie jos 
priėjo. Ištraukė iš užjuosčio kirvį 
ir pakirto puošniąją eglutę. Varg- 
šelė susvyravo, gailiai sudejavo ir 
b egriūdama pasakė savo draugei 
atsisveikinimo žodžius: 

— Mano gražumas buvo tave 
uždėngęs, dabar tu būsi visų gra- 
žiausia. 

— Nenoriu, kad išsipildytų ta- 
vo žodžiai, — atsakė jai anoji. 

— O kodėl? 

— Buvai tu graži. Dabar tave 
nukirto. Nuneš . gal namo ar į to- 
limą miestą, prišaldys. Pagaliau, 
pastatys tave tvankian kambarin, 
apkabins žaisliukais, 
tavo šakelių žvakučių laužą. Tu 
nuruduosi, išdžiūsi. Tavo gražusai 
drabužis nukris, nubyrės. Praeis 
šventės. Nuims nuo taves žaisliu- 


Kūči 


Tylų vakarą ir šventą 
Taip ramu seklyčioj: 
Visi laukia Kristaus 

Užgimstant mažyčio. 


Stalas pasipuošęs 
Pievų žaliu šienu, 
Ant jo kalėdaičiai, — 
Simbolis Kalėdų. 


sukurs ant . 


kus, o tave išmes laukan arba su- 
degins. 

— Bet manimi džiaugsis-vai- 
kai ir suaugusieji, o kas iš tavęs? 

— Skausmu ir mirtimi turėsi 
užmokėti tu jų džiaugsmą. Mano 
didžiausis noras būtų tas, kad visi 
žmonės būtų tokiė geri, tokie geri, 
kad besidžiaugdami ir besilinks- 
mindami patys atmintų, jog ir me- 
deliams norisi gyventi ir džiaugtis. 

Šių žodžių anoji jau nebėgir- 
dėjo. Ją nutempė kirtėjas, suėmęs 
už kelių šakų. Pakelėje tos lūžo, 
suėmė už kitų. Pagaliau, ant skied- 
ryno aptašė jos liemenį, įstatė 
į kažkokius pagalius, užkalė vini- 
mis. Eglutė traukėsi iš skausmo, 
paskutiniuosius jėgų lašelius Iašino. 
Dabar ji prisiminė savo draugės 
žodžius. Todėl per šventes pusty- 
liai kiekvienam kalbėjo: 

— Nekirskite daugiau eglučių, 
nekankinkite ir nežudykite jų. Ir 
jos nori gyventi ir džiaugtis. 

Bet niekas jos to tyliojo balso 
negirdėjo. 

Ir jūs, valkučiai, kurie taip 
linksmai prie Kalėdų eglutėš žai- 
site, paklausykite, ar kartais neiš- 
girsite to tylučio balselio, šaukian- 
čio pasigailėti ir nežudyti. r. 


ų vakarą 


Laukia pirmos žvaigždės; 
Kai ji patekės, 

Gims Karalius Kristus, 
Ką už mus kentės. 


Pamaldžiai šeimyna, — 
Tėvas ir vaikučiai, — 
Laukia su žvaigždelėm 
Užgimstant Jėzučio. 

3. Žižmaitis. 


Ša Le Ak 

Po Kūčių vakarienės linksmas 
nubėgau pas senelį. 
— (O dabar, seneli, pasek pa- 


saką. Tik gražią. 
Senelis sutiko. 
— Papasəkosiu, gerai. Šią gra- 


žią pasaką aš esu skaitęs vienoj 
knygoj. Tu jos, tur būt, nežinai. 
Bet šiam vakarui ji tinka. Vienas 


turtingas bajoras, geros širdies se- 
nelis, turėjo keistą paprotį: kiek- 
vieną vakarą turėti savo namuose 
bet Kokį. pavargėlį ir kartu su juo 
devynis šimtus dvidešimt metų, 
šios dienos vakarą, buvo biaurus 
oras. Nuo ryto ligi vakaro lijo ir 
pūtė šaltas vėjas. Vakaras buvo 
nepaprastai tamsus ir miglotas. 
Gerojo bajoro tarnai manė, kad 
tokį vakarą jų ponas tikrai nelieps 
eiti pavargėlių ieškoti. Bet jie la- 
bai apsiriko. Kai jau buvo paruoš- 
ta vakarienė, ir bajoras, nuėjęs 
į valgomąjį kambarį, nerado prie 
stalo pavargėlio, griežtai pareika- 
lavo, kad jie suieškotų ir atvestų. 
Sunkus buvo tarnams įsakymas. 
Veltui jie visur ieškojo, niekur jo- 
kio pavargėlio nerado. Visi, kas 


gyvas, buvo pasislėpę savo lūšne- 


lėse nuo smarkaus lietaus ir šalto 
vėjo. Tarnai grįžo tuščiomis. Bet 
bajoras vienas nevalgė. Jis išsiuntė 
kitus tarnus ieškoti pavargėlio. Bet 
ir tie nieko nerado. Bajoras nenu- 
sileido. Jokiu būdu nenorėjo jis 
vienas valgyti ir sulaužyti savo 
keistą paprotį. Jis išsiuntė trečią 
kartą tarnus. Bet kai ir tie grįžo 
tuščiomis, senelis bajoras pats išė- 
jo ieškoti pavargėlio. Ziaurus vė- 
jas draskė jo rūbus, lietaus lašai 
kapojo jam veidą, bet jis namo 
negrįžo. Jis išėjo iš miesto į lau- 
kus. Ten tikėjosi rasti kokį visų 
apleistą vargdienį, bet veltui. Stai- 
ga vienam tvartelyje, toli už mies- 


stogė ir paruošta vakarienė. 


to, jis surado vieną vargšų šeimy- 
nėlę, kuri čia buvo sustojusi nak- 
vynės, niekur negaudama geresnės 
pastogės. Moteris rengėsi gimdyti, 
Ji bijojo, kad užgimęs kūdikėlis 
nesušeltų, nes vėjas kiaurai ėjo 
per supuvusias tvartelio kerteles. 
Bajoras nudžiugęs tarė: 

— Eikite į mano namus ir ten 
susišildysite. Jūsų laukia gera pa- 


Bet moters globėjas, 
padėkojęs, atsakė: 

— Ačiū labai. Tai būtų tolimas 
kelias. Ši moteris tuoj bus motina 
ir turi. likti čia. Ją palikti vieną 


gražiai 


negaliu... 


— Bet čia jums labai šalta, — — 
tarė gerasis bajoras, — susikurkite 
bent ugnelę susišildyti. 

— Taip, — atsakė gražioji mo- 
teris, — labai šalta, ir aš bijau, 
kad užgimęs kūdikėlis nesušaltų. 
Ugnelė būtų labai naudinga, bet 
mes jos neturime... 

Senelis bajoras taip pat netu- 
rėjo ugnies. 

— Eisiu jos paieškoti, — tarė 
jis ir išėjo. 

Bajoras ėjo per laukus, klupo 
ir griuvo ant kietų akmenų, nes 
senatvės prigesintos akys tamsoje 
nematė kelio. Bet jis nepaisė savo 
vargo. Jam buvo labai geila netur- 
tingos šeimynėlės tvartelyje, ir jis 
norėjo, kaip tik galima greičiau 
surasti ugnies, kad grįžęs galėtų 
sušildyti vargšę moterį. 

Pagaliau, jis priėjo vienus na- 
mus, kur pro langą pamatė skais- 
čiai besikūrenančią krosnį. Pasi- 
beldė bajoras į namų duris ir įėjo. 

— Šią naktį viena neturtinga 
moteris pagimdys tvartelyje kū- 
dikį, —tarė jis.—Jai ten labai šalta. 
Ar negaučiau keletos žarijų nu- 
nešti tvartelin, kad galėčiau ten 

užkurti ugnį ir sušildyti mažytį ir 
motiną. 

~ — O ar turi pinigų mums už 
„tai užmokėti? — paklausė prie kros- 
nies sėdjs vyras. 

Bajoras greit įkišo ranką į ki- 
šenę, bet pinigus jis buvo palikęs 
namie. Jam nė į galvą neatėjo, 
kad jie būtų buvę jam reikalingi. 
'* —Ne,—atsakė jis, —pinigų netu- 
riu, bet juk ugnis jums nieko nekaš- 
„tuoja. Aš paimsiu tik keletą žarijų... 

~ — Neduosiu dovanai, - atsakė 
vyras. — Kas man rūpi, jei kam 
šalta. Jei nori ugnies — nusipirk! 

— Pinigus užmiršau namie, o 
tvartelyje gyvena neturtingi žmo- 
nės ir neturi nė skatikėlio. Duo- 
kite man ugnies, rytoj aš jums 
atsiųsiu šimtą talerių per savo 


tarną, — tarė bajoras. 
-— Neduosim ugnies, — atsakė 
vyras. — Tu mus apgausi ir pini- 


gy neatsiųsi... 

— Ne, — pridėjo ir moteris, 
kuri žarstė žarijas krosnyje, — ne- 
duosim tau ugnies. Tu mus ap- 
gausi ir pinigų neatsiųsi... 

Nuliūdęs bajoras išėjo į lauka, ir 
didelė ašara nuriedėjo jo veidu. Jam 
Jabai buvo gaila vargšės motinos, 
kenčiančios šaltį. Jis ketino grįžti 
į savo namus, bet jie buvo gana 
toli. Jis bijojo, kad užgimęs kūdi- 
kėlis nesušaltų. O kaip tik netoli 
nuo čia jis vėl pamatė žiburėlį. 
Tai buvo turtingų žmonių namai. 
Bet šie net durų jam neatidarė. 
Veltui jis beldė. Žmonių širdyse 
tada dar nebuvo gailestingumo, 
nes jie dar nebuvo paring Kris- 
taus meilės. 

Tuo pat metu, kai gerasis ba- 
joras rengėsi eiti toliau ieškoti 
ugnies, atsitiko nepaprastas ‘ daly- 
kas. Vėjas nutilo, ir nuo dangaus 
pradingo juodi debesys. 
nustebęs pakėlė akis į dangų, pa- 
matė spindančią naują, didele 
žvaigždę. 

— Kas čia atsltiko? — klausė 
jis save, nieko nesuprasdamas. 

Jis nežinojo, kad tvartelyje tuo 
metu gimė nepaprastas kūdikėlis. 


Atslminęs moterį, jis vėl greit 
nuėjo per laukus, ieškodamas 
ugnies. 


Pagaliau, jis priėjo urvą, kur 
senas, ietimis apsiginklavęs, pie- 
muo saugojo bandą. Pikti šunes, 
pamatę nepažįstamąjį, puolė jį, 
norėdami sudraskyti. Bet kas tai 
per naktis buvo, kad jų dantys 
negalėjo įkąsti bajoro? Jis ėjo 
arčiau piemens, kur skaisčiai kū- 
renosi ugnis, nieko nebijodamas. 
Pašokes nuo žemės, piktas piemuo 
paleido jam tiesiai į širdį smailią 
ietį, bet ši atsitrenkė ir sutrupėjo, 
lyg bajoro krūtinė būtų šarvais 
pridengta. Premuo nustebęs sušuko: 


— Kas tu esi? Burtininkas ar 
raganius, kad tavęs nei šunes ne- 
įkanda, nei ietis nesužeidžia? 

— Aš nesu burtininkas, — atsa- 
kė bajoras, — bet paprastas žmo- 
gus. Aš ieškau ugnies, kad galė- 
čiau sukurti ją neturtingai šeimy- 
nėlei tvartelyje. Jie dreba nuo 
šalčio. Duok man ugnies, gerasis 
žmogau, kad galėčiau sušildyti 
kūdikį, kuris ten tuojau užgims... 


— „Ugnies?.. — nusijuokė piktai 
piemuo. — Imk kiek nori, bet turi 
imti rankomis ir neštis rūbų 
skverne... 

— Bet?... suabejojo bajoras. — 
Ugnį imti rankomis ir neštis skver- 
ne?.., 

— Taip, taip. Kitaip neduosiu... 

Nebuvo gailestingajam bajorui 
kas daryti. Jam taip gaila motinos, 
kad jis pasiryžo imti ugnies nors 
ir rankomis. Ir kas tai-per naktis 
buvo, kad ugnis nedegino jo ran- 
kų?... Jis dėjo žarijas į savo rūbus, 
ir šios nedegino jų. Nustebęs pie- 
muo žiūrėjo ir klausė save: 

— Kas tai per naktis, kad pikti 
šunes neįkanda žmogaus, kad ietis 
neperveria krūtinės, kad ugnis ne- 
degina rankų?... 

Kai bajoras, pasiėmęs ugnies, 
nuėjo, piemuo pirmą kartą pajuto 
savo širdy meilės ir gailestingumo 
jausmą. Jam labai pagailo tų 
vargšų žmonių tvartelyje. Jis pats 
sau prikaišiojo, kad nenorėjo duoti 
nepažįstamajam ugnies. Staiga jis 
pakilo, paliko savo bandą ir nusi- 
vijo nepažįstamąjį. 

— Pasivysiu jį ir prašysiu atlei- 
džiamas, — kalbėjo piemuo. — Pas- 
kui eisiu kartu su juo į tvartelį ir 
padėsiu sukurti ugnį neturtingai 
šeimynėlei... 

Jis pavijo pakeliui ir kitus žmo- 
nes, kurie nebuvo davę bajorui 
ugnies. Visi ieškojo jo, norėjo atsi- 
prašyti. 

— Kas tai per naktis, kad mū- 
sų širdyse pabudo meilė ir gailes- 
tis. Vos tik nepažįstamasis išėjo, 
mes negalim nurimti. Taip gaila jo 
ir tos vargšės moteries, kurią jis no- 
rėjosušildyti,—kalbėjojietarp savęs. 

Bet nepažįstamojo niekur nesi- 
matė. Tik vienas piemuo, kuris jį 
norėjo nužudyti, . pasiryžo surasti. 
ir netrukus jį pasivijo. Jis įsekė 
paskui bajorą į tvartelį, menką ir 
prastą tvartelį, kur oras dvokė, 
kur sienos ir lubos voratinkliais, 
dulkėmis ir pelėsiais buvo nuklo* 
tos. Piemuo pamatė be galo gra- 
žią moterį, kuri vystė ką tik gimusį 

kūdikėlį ir glaudė prie savo krūti- 


nės. Suvysčiusi jį paguldė ant šie- 
no žiupsnelio, gyvulėlių ėdžiose. 
Jautis ir asilas, kurie ten buvo, 


savo kvapu šildė mažytį. Piemuo, 


nieko nelaukdamas, pribėgo prie 


bajoro ir padėjo jam užkurti ugnį, 


prie kurios galėtų sušilti motina 
su savo kūdikėliu. Kai piemuo 
įpūtė ugnį ir pakėlė akis, pamatė 
Aplink kūdikėlio 
galvą spindėjo nuostabi šviesa. 
Angelų pulkai giedojo giesmes ir 
sveikino gimusį kūdikėlį. Jis pa- 
matė prie mažučio klūpantį bajorą, 
kuriam nenorėjo duoti ugnies. 
Senelio bajoro akyse spindėjo lai- 
mė ir džiaugsmas. Tai ir jis, tas 
piktasis piemuo, sulenkė savo ke- 
lius ir atsiklaupė prieš gimusį kū- 
dikėlį. Paskui mnulenkė galvą ir 
pasveikino jį. Atsistojęs pamatė 
keletą piemenėlių, kurie, palikę 
savo bandas, buvo atėję čia.. 


—Kas yra šis nuostabus kūdikis? 
— paklausė juos piktasis piemuo. 


— Nejau tu nieko nesupranti 
ir nežinai? Tai Mesijas, Dievas, 
kuris mirs ant kryžiaus už mūsų 
nuodėmes. Jis išgelbės pasaulį...— 
atsakė jie. 

Ir kartu parpuolę ant kelių, jie 
ilgai meldėsi ir dėkojo Visagaliui 
Dievui, kad leido jiems pamatyti 
Jo Sūnų, atėjusį į pasaulį. 

Gerasis bajoras džiaugėsi la- 
biau už visus, nes buvo užkūręs 
šventai šeimynėlei ugnelę šį šaltą 


"vakarą pasišildyti. Kūdikėlio moti- 


na jam už tai nuoširdžiai padėkojo. 


Grįžęs į savo namus, bajoras 
visiems skelbė: 


— Džiaukitės visi, nes žemėje 
šią naktį atsitiko dideli dalykai. 
Išnyko piktųjų žmonių neapykanta, 
ir jų kietos širdys prisipyldė mei- 
lės, nes į žemę atėjo Viešpats 
Dievas. Bėkite ir nusilenkite jam 

tvartelyje. Jis paguldytas gyvulių 
ėdžiose. Džiaukitės, nuskriaustieji 
ir vargšai, nes naujas karalius 
gimė tvartelyje. ` 

„Visi nustebę klausėsi jo žodžių 
ir bėgo į tyrus, į mažą tvartelį, 
nusilenkti užgimusiam Kristui. Visi 

dę, kuri buvo ženklas. Kristų 


atėjus... 


Ir tai viskas įvyko prieš tūks- 
tantį devynius šimtus dvidešimt 
metų, lygiai šios dienos naktį, — 
pabaigė sene:is. 

. Vytautas Tamulaitis. 


matė danguje naują „skaisčią žvaigž- „Žiburėlis“. 
Piemenėlis 
. (Pasaka) 
"Gyveno sau karalius. Jis Davė jam, ko reikalavo. 


neturėjo sūnaus. Paskelbė, kad 
jis priimsiąs už sūnų tą ber- 
niuką, kuris atsakysiąs į tris 
jo klausimus. Daug berniukų 
buvo atėję ir iš ponų ir iš ku- 
nigaikščių, bet nė vienas ne- 
sugebėjo atsakyti į karaliaus 
klausimus. 

Pagaliau, atėjo priemenėlis. 

— Sviesiausis karaliau, pa- 
sakyk man klausimus, aš at- 
sakysiu. 

Karalius pasakė: 

Pasakyk, kiek lašelių 
vandens yra Baltijos jūroje? 

-— Šviesiausias  karaliau, 
prašau sulaikyti Nemuną ir 
kitas Baltijos upes, kad nė 
vienas lašelis neibėgtų į jūrą, 
kol aš suskaitysiu. 

— Gudrus atsakymas, — 
tarė karalius.— Klausyk toliau: 
kiek žvaigždžių yra danguje? 

— Duokite man lapą balto 
popieriaus ir pieštuką! 


Paėmė popierių ir pradėjo dėti 
mažus, vos matomus teške- 
lius, o buvo jų tiek, kad su- 
skaityti negalėjo. 

— Tai tiek danguje žvaigž- 
džių, prašau suskaityti, — tarė 
piemenėlis. 

— Gerai, — sako karalius.— 
Dabar pasakyk, kiek amžiny- 
bėje valandų? 

— Baltijos jūroje yra dei- 
manto kalnas, septynių mylių 
platumo, septynių mylių aukš- 
tumo ir septynių mylių gilu- 
mo. Kas šimtas metų prie 
to kalno atlekia paukštis ir 
snapą i. tą kalną pagelanda, 
Kuomet tas paukštis, begaląs- 
damas snapą, sudildys visą tą 
kalną, tuomet praeis pirmoji 
amžinybės valanda. | 

— Esi tikras gudruolis ir 
išminčius, — sušuko karalius, — 
tu būsi mano sūnus. 

Surašė Dagilis. 

Bėkim, 


„Lenkias Kūdikėliui 
emė ir dangus, 
Gimė Mažutėl's 

: Numirti už mus. 

Bėkim, piemenėliai, bėkim, 
Sveikint Kūdikėlį, bėkim. 
Bėkim, bėkim, mažutėliai, 
Sveikint Kūdikėlį!“ 

(Kalėdų giesmė). 

Kalėdų rytas. Dar tamsos ap- 
gaubta žemė. Šalčio ir žiaurų vėjų 
kaustoma. Dangus giedras. Atrodo, 
ir žvaigždelės, šalčio  pabūgusios, 
dreba aukštybėse. Tiktai viena 
žvaigždelė ramiai šviečia. Skais- 
čiau už kitas. Tai Kūdikėlio Jėzaus 
žvaigždelė. Ji skelbia gimusį Pa- 
saulio Išganytoją, veda prie Jo 
vargaus lopšelio kiekvieną. 

Mes jau seniai laukėme Kalėdų. 
Tai linksmiausia šventė. Vakar su- 
valgėme kūčias, visą. naktį sapna- 
vome nepaprastus sapnus. Taip 
keista ir ypatinga toji Kalėdų nak- 
tis. Ryte susikėlėme patys pir- 
mieji. Rankiojome nuo kūčių stalo 
pupas ir žirnius. Rato lankan juos 
supylėme. Išleidome iš laktos viš- 
tas ir lesinome. Tėvelis kūčių stalo 
šienu apšėrė gyvulius. Sakė, kad 
radęs visas aveles suklupusias. Esą 
jau gimęs Gerasai Jėzulis, tik rei- 
kią skubėti jį pasveikinti ir pagar- 
binti. 

Pro ašaras, neleidžiami, spyrė- 
mės važiuoti -bažnytėlėn, kol, pa- 
galiau, gavome tėvelių sutikimą. 

Į didžiules, pilnas šiaudų roges 
suvirtę išžvangėjome iš kiemo, pa- 
likdami namie tik vieną motušęe. 

Brazailai skrodė šaltą nakties 
tylą ir vis kalbėjo: 

— Bėkim, bėkim, mažutėliai, 

Sveikint Kūdikėlį. 

Tai, vėl, laukų platumon išva- 
DES, nešė iš tolumos į mus kitą 

balsą: 
— Lenkias Kūdikėliui 
emė ir dangus. 

— Dievulėliau tu mano! — no- 
rėjosi šaukti. Kaip smagu; kad to-- 
kią dienelę visi skuba pas Kūdi- 
kėlį Jėzų. O buvo juk metas, kada 
Jį gimusį pasveikino tik vargūs. 
piemenėliai, 

Bažnyčioje dar skamba liūdnos 
laukimo giesmės, dar laukiama, 
kada bus galima užtraukti linksma, 
džiugi ir smagi kalėdinė. Pagaliau! 
Varpeliai nesiliauja skambėję „Var- 
gon-i tik ūžia, tik griaudžia Zmo- 
nių širdys, atrodo, atsivėrė ir nori 
išlieti visa, kas jose per tiek laiko 
susikrovė. Tai Piemenėlių Mišios. 
Visų vargo žmonių. Prislėgtų. No- 
rinčių pakilti ir kūnu ir dvasia. 
Dabar jų metas. Jie džiaugiasi, su- 
laukę Jėzulio, guodžiasi viltim, kad 
Jų naštos sunkumą palengvins, jų 
jungą pasaldys. 

Gul šiandieną 
Jau ant šieno 
Atpirkėjas žmonijos. 

Traukia visa bažnyčia. Vargo- 
nai padeda. Visi, kas gali ir kas 
negali, gieda: : 

Mes neklystam, 
Pripažįstam... 

Aš net nepasijuntu, kaip mane 
suspaustą prineša prie Kūtelės. 
Pirmą kartą dar bažnyčioje per 
Piemenėlių Mišias. Viskas atrodo 
kitaip, negu šiaip per šventes ar 
sekmadieniais būna. 

Kutelėje matyt didžiulė šviesi 
žvaigždė. Jos apšviestas Kūdikėlis 
Jėzus, ant šieno gulįs. Prie Jo 
Marija ir Juozapas. Suklupę gyvu- 
lėliai: jautis, asilas, būrelis avių. 
Kiek toliau pamaldūs piemenėliai. 

Taip toji Jėzulio kūtelė panaši 
į vargią mūs pirkią, kad aš net 
stebiuosi. 

— Gal ir pas mus Jėzulis da. 
bar užgimė,—galvoju klūpodamaes. 
Kalbu poterėlius. Meldžiuosi. Bet 

mintys dažnai trūksta, pinasi. Pa- 
keičiamos kitomis. Aš vėl lyginu 
tą Jėzulio kampelį su mūsų pirkia. 

— Musų pirkioje, —pasakau tė- 
-veliui, — daug šilčiau, negu čia. 
Gaila, kad Dievulis pas mus ne- 
gimė. 

— Gimė, vaikeli, gimė ir pas 
mus, —aiškina man tėvelis, — Die- 
vulis dabar gimė ne tik kiekvie- 
noj bažnytėlėj, ne tik kiekvienoj 
„pirkioj, bet gimė Dievulis taip pat 
ir kiekviename žmoguje, jeigu tas 
žmogus laukė Dievulio gimstant. 
Svarbiausia tai Dievulis gimė vi- 
siems vaikučiams. 

Tuo tarpu bažnyčioj 

Lenkias Kūdikėliui 
„emė ir dangus... 


giedojo: 


Bėkim, bėkim, mažutėliai, 
Sveikint Kūdikėlį. 
Po visų mišių — jos būna tre- 


jos — skubėjome namo, Dievuliu. 


širdyje nešini. Kiekvienas galvojo- 
me, ką pasakysime motušei apie 
Jėzulio mumyse atsilankymą, na- 
mie mūs belaukiančiai. 

Rytas jau buvo visiškai nušvi- 
tęs. Dangaus pakraščiu kopė skaisti 
saulutė. Ir ji sveikino gimusį Pa- 
saulio Išganytoją. Tik smarkus 
įtūžęs vėjas nešė pažemėm sniegą, 
švilpė, staugė, kaukė, šėtoniškuo- 
sius gundymus nešiodamas. Bet 
mes, nebodami sniego nė vėjo, 
važiavome namo linksmi ir paten- 
kinti. Man tarpais kalbėjo braz- 
gilai: 


Šiandien gimė Jėzus Kristus, 
linksmi būkime. 


arba: 


Gloria in exelsis, — 
gieda angelai 


tai vėl: 
„„Bėkim, bėkim, mažutėliai, 
sveikint Kūdikėlį. 


Keliais važiavo daug žmonių. 
Visiems buvo, tur būt, gimęs lauk- 
tasai Išganytojas, visų širdyse Jis 
apsigyveno. lr visų mintys, tur 
būt, buvo tosp ačios, kaip ir mano. 


Kalėdų sapnas 

EGLUTĖ 


Pagiry tarpe mažyčių Kartą prieš pačias Kalėdas, 
Pušelėlių ir eglyčių Kai gamta baltai jau rėdos, 
Augo liekna, nedidutė, Linksmas pagirin -atrūko 
Bet labai graži eglutė. Kirviu nešinas vyrukas. 
Augo, stiebės ji linksmai, Šventėms, mat, eglaitę jis 
Bet, deja, nebeilgai. Gražią čia iškirst norįs... | 


O kai per šventes gražioji 
Eglutėlė suliepsnojo 


Ir eglaitę mūs netrukus 


Nešėsi namo vyrukas. Daugybe šviesių liepsnelių —- 
Namie kartu su sesute Tai to apsakyt negali 
Ėmė puošt visaip eglutę: Nieks, kokia jinai žavinga, 


Patraukli ir įspūdinga 
Buvo ir kaip mažučius 
Pradžiūgino vaikučius! 


Jie kabino žvakeles, 
Puošmenėles įvairias. 

Ponas net akis pastatė. Mėgino 
bizūnais grasinti ir geruoju atsi- 
prašinėti, bet bernas buvo neper- 
maldaujamas. Pagaliau, ponas 
ėmėsi gudrybės ir pasiprašė dar 
dvi savaites duoti laiko. 

Bernas sutiko. 

Ponas sukvietė ponų seimą, 
kad rastų išeitį iš tos nelaimės. 
Seimas ilgai tarėsi. Pagaliau, nu- 
tarė įsakyti bsrnui šulinį valyti ir 
ten jį sunkiausiu akmenimi už- 
mušti. 


Kai bernas įlipo šulinio valyti, 
ponas liepė bernams atristi sun- 
kiausį malūno akmenį ir įmesti 
į šulinį. Ponas džiaugėsi nusikra- 
tysiąs nelemtu bernu. Tačiau apsi- 
vylė: po valandėlės išlipo bernas 
ir išsinešė malūno akmenį. 


— Nežinau, šviesiausias pone, 
iš kur tas girnų akmuo atsirado 
šulinyje... gal būt, iš rentinio iš- 
krito, kai pradėjau šulinį taisyti. 
Gaila, kad jis šulinyje pelėtų. Iš- 
nešiau — gal kartais prireiks. 

Ponui dargi plaukai pasi- 
šiaušė, pamačius berną visai sveiką, 

Ponas ir jo seimas dieną naktį 
tarėsi. Daug dar gudrybių ėmėsi, 
bet berną nužudyti negalėjo. 

Po dviejų savaičių atėjo ber- 
nas ir reikalauja užmokesčio. Ponas 
vėl ėmė prašyti, kad duotų dar 
dvi savaites laiko. 

— Sutinku, šviesiausias pone, 
ir visai gal užmokesčio neimsiu, 
jei per tas dvi savaites nors kartą 
tamsta, pone, parodysi teisingumą 
ar atliksi kokį kilnų darbą. 

— Gerai, — tarė ponas nudžiu- 
ges, bet širdy jau seniai buvo su- 
planuota nauja klasta. — Tu tuoj 
įsitikinsi mane taurų esant. Kvie- 
čiu tave pas save į pokylį. 

Bernas sutiko. 

Kai bernas atėjo į pokylį, po- 
nas ir jo draugai nepaprastai man- 
dagiai jį priėmė ir pasodino už 
stalo. Pasodinę ėmė vaišinti, bet 
bernas išsitraukė iš kiešenės duo- 
mos gabalą, užkando, iš antros 
kišenės — bonką šalto vandens — 
atsigėrė ir sako: 

— Jūs niekšai, nevy Jonai, žmo- 
nių kankintojai, kraugeriai! Jūs, 
mano nuolaidumu pasinaudodami, 
norite mane klasta nužudyti, nuo- 
dingais valgiais ir gėrimais nunuo- 
dyti. Išseko mano kantrybė... — ir 
atsikėlęs iš užstalės spyrė poną 
koja taip, kad jis išlėkė pro langą 
ir nuskrido į viršų aukščiau negu 
Lietučio lazda buvo nuskridusi. 

Visi ponai spruko, kur kas su- 
skubo. Tik pono žmona Raganiutė 
norėjo Lietučiui atkeršyti ir jį už- 
kerėti, bet ir ją Lietutis taip spyrė, 
kad nulėkė ten, „kur „jos vyras 
lakstė. 

- Ilgai ponas su ‘ponia lakstė: po. 
dausas, kol, : pagaliau, į pragarą 
įkrito. Atgal nebegrįžo: 


VII. ~- 


Dvaro žmonės, sužinoję, kad 
Lietutis jų žiauruosius ponus su- 
dorojo, labai nudžiugo ir ėmė 
prašyti, kad jis pasiliktų pono vie- 
toje ir juos valdytų, nes Lietutis 
jiems buvo labai patikęs. - 

— Nenoriu likti jūsų kankinto- 
jo-budelio vietoje, kad aš nepri- 
minėčiau jūsų pergyventų nelaimių. 
Nepaliksiu vietoje dargi šių pui- 
kiųjų rūmų, kad jie neprimintų 
jūsų skriaudų ir kruvinų darbų... 
Ir, stvėręs lazdą, trenkė tris kartus 
pono rūmuosna. Sudundėjo, suūžė 
baisioji lazda, o visi pono rūmai 
išlakiojo į orą, dargi žymės neliko. 

— Dabar turite laisvą šalelę, 
arkite ir mylėkite savo krauju ir 
prakaitu aplaistytą žemelę. Niekuo- 
met jos neapleiskite. Tai bus ge- 
riausis man užmokestis, Sudiev. 

Tai pasakęs, išėjo namo pas 
savo tėvelį. 

monės, dvaro bernai, matyda- 
mi Lietutį tokį kilnų esant, neiš- 
drįso prieštarauti. Visi iškilmingai 
pasižadėjo žemelę mylėti ir jos 
neapleisti. Dar ir šiandien jie ten 
tebegyvena ir savo žemę labai 
myli, 

O Lietutis, grįžęs namo, viską 
tėveliui papasakojo. Tėvelis labai 
apsidžiaugė, kad sūnelis sugrįžo, 
bet labiausiai džiaugėsi, kad jo sū- 
nus savo jėgų blogiems tikslams 
nepavartojo, bet padėjo vargšams 
ir nuskriaustiesiems. 


Juškaičių diedukas. | 


— am 

Ir mes laukiam Kalėdų! 


TRUPINĖLIAI 


Ereliai — lakūnų priešai 


Paukščių karaliai iki šiol buvo 
vieninteliai aukštųjų kalnų lankyto- 
jai. Jie iškildavo iki debesų, iš ten 
atidžiai žiūrėjo į žemę, ieškodami 
sau grobio. 

Dabar ir žmogus išmoko skrai- 
dyti. Lakūnai pasikelia aukščiau už 
sakalus ir erelius. Paukščių kara- 
liai neapkenčia drąsuolių, kurie ver- 
žiasi į jų karaliją — aukštybes. Jie 
labai dažnai puola lėktuvus ir gana 
dažnai numuša juos. Lakūnai, aišku, 
žūna. 

Šiemet labai daug lakunų žuvo 
nuo erelių Graikijoje. Ypatingai pa- 
vojingi buvo Kalifornijos ereliai, 
kurie ilgą laiką trukdė ten susisie- 
kimą oru. Pagaliau, jie taip įkyrėjo 
lakūnams, jog tie buvo priversti pa- 
skelbti karą. Pernai lakūnai pradėjo 
juos medžioti iš lengvųjų lėktuvų ir 
per vasarą iššaudė apie 200 erelių. 
Tame kare nukentėjo ir nemažas 
skaičius žmonių: ereliai numušė 
kelis lėktuvus, daug lakūnų susi- 
žeidė, 10 jų Žuvo. 


Redaktor i wydawca Łudwik Cycenas, 


Leidėjas ir redaktorius Liudvikas Cicėnas, 

ŽAIDIMAI 


Trauk pagaliuką! 


Nudrožiama 15—20 vieno ilgu- 
mo pagaliukai, apie 25—30 cm. 
Juos nudažo keliomis spalvomis ir 
įvairiai vertinami.  Nenudažytieji, 
pay., Įvertina 2 taškais, geltonai 
nudažytieji —5 , žaliai — 7, o vie- 
nas, pav, irklu vadinamas, raudonai 
nudažytas, vertinamas 15 taškų 
Pagaliukų vertė, pagaliau, gali Lūti 
ir kitokia. 

Pagaliukus paimama saujon ir 
vienu galu statoma ant stalo. Kai 
juos paleidžiama ir sauja greitai 
atimama, paguliukai sugula labai 
įvairiai, kartais skersai vienas ant 
kito. Dabar reikia juos surinkti taip, 
kad kiti pagaliukai nepajudėtų. 

Žaidėjai iš eilės pradeda rinkti 
pabertus pagaliukus ir skaito taš- 
kus. Kai sukruta krūvoje bent vie- 
nas pagaliukas, jis nustoja teisės 
rinkti, pa ieka ir tą pagaliuką, kurį 
jis norėjo paimti, bet sudrebėjo kiti. 
Tuomet renka kitas žaidėjas. Laimi 
tas, kuris pirmas surenka, pav., 100 
taškų. Žaidžiama, kol nusiboste, 


Vaikų šypsenos 
Pažadėjo nebausti 

Tėvas pasišaukė Petrelį ir klau- 
sia: 

— Ar tu valgei riešutų? 

Petrelis tyli. 

— Jei pasakysi, nebūsi baudžia- 
mas, 

— Taip, tėveli, aš valgiau. 

— O kuo juos daužei? 

— Tavo sidabriniu laikroduku 


LAIŠKŲ DĖŽUTĖ. 


Vigirdas Tos knygos autorius yra 
A. Domafiska. Autoriaus teises turi; 
księgarnia św. Wojciecha, Po- 
znań, Lenkijoje. 

Dagilis. „Birutę“ gavome, ačiū. 


Druk. „RUCH“. Wilne 
Vilnius „RUCH“ spaustuvė 


